पाएं अपने शहर की ताज़ा ख़बरें और फ्री ई-पेपरडाउनलोड करें
लॉकडाउन के तीसरे चरण में शनिवार को कोविड गाइड लाइन का पालन कराने के लिए काफी सख्त नजर आई । सुबह से ही पुलिस और प्रशासन की टीम ने शहर के मुख्य मार्गों को बेरीकेड्स लगाकर बंद कर दिया । इसके बाद भी वेववजह आवाजाही करने वाले लोेगों को पुलिस ने निकलने नहीं दिया और वापस लौटा दिया ।
वहीं जिन्होने निकलने का प्रयास किया उन्हे पुलिस की सख्ती का शिकार होना पड़ा । पुलिस की सख्ती के चलते चोरी छिपे दुकानों के शटर उठाकर कारोबार कर रहे दुकानदारों ने भी अपनी दुकानों को बंद रखा और शहर के मुख्य मार्गों से लेकर सभी बाजार सूने नजर आए। सुबह के समय लोगों ने सराफा बाजार, ओवर ब्रिज के नीचे अपनी दुकाने खोल रखी थी । लेकिन 8 बजते ही एसडीएम प्रदीप कुमार शर्मा, एडिशनल एसपी देहात, टीआई विनायक शुक्ला के साथ बाजारों में निकल आए, और शहर के सिंधिया चौराहे, अग्रसेन चौराहे पर बेरीकेड्स लगाकर रास्ते बंद कर दिए और किसी को भी नहीं निकलने दिया । वहीं जिसने भी विवाद कर निकलने का प्रयास किया उसे वाहन सहित थाने भिजवा दिया गया। पुलिस की इस सख्ती को देख कारोबारी ने दुकानों के शटर गिरा दिए और मौके से भाग गए। इसके बाद भी पुलिस ने तीन दुकानदारों को दुकान खोले हुए पकड़ लिया और उनके खिलाफ मामला दर्ज कर लिया है ।
पार्लर भी खुला मिला
पुराना गाड़ी अड्डा रोड पर एक राधिका ब्यूटी पार्लर में ब्यूर्टी पार्लर संचालिका अपने पार्लर में भीड़ जमा कर महिलाओं का मेकअप कर रही थी । जिसके चलते नपा कर्मचारी रेखा सेन ने पार्लर के अंदर जाकर मोबाइल से वीडियो रिकॉर्डिंग की। जिसके चलते पार्लर संचालिका ने उसका मोबाइल छुडाकर नपा महिला कर्मचारी के साथ अभद्रता की। जिसके चलते नप कर्मचारी ने इसकी शिकायत थाने में की। इस मामले का वीडियो दिन भर सोशल मीडिया पर वायरल होता रहा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva bho_Deva hin_Deva zho_Hant eng_Latn